Tekstiilituotteiden kaupan hallinnolliset järjestelyt Euroopan yhteisön ja Thaimaan kuningaskunnan välillä - Verbaalinootit



Virallinen lehti nro L 173 , 11/07/1996 s. 0050 - 0053



Tekstiilituotteiden kaupan HALLINNOLLISET JÄRJESTELYT Euroopan yhteisön ja Thaimaan kuningaskunnan välillä VERBAALINOOTTI Euroopan yhteisöjen komission ulkosuhteiden pääosastolla on kunnia tervehtiä Thaimaan kuningaskunnan edustustoa Euroopan yhteisöissä ja viitata Thaimaan kuningaskunnan ja yhteisön välillä neuvoteltuun tekstiilituotteita koskevaan sopimukseen, jota on sovellettu 1 päivästä tammikuuta 1987, sellaisena kuin sen voimassaoloa on jatkettu 9 päivänä lokakuuta 1991 parafoidulla kirjeenvaihdolla ja edelleen jatkettu kirjeenvaihdolla 17 päivänä joulukuuta 1992. Taatakseen tekstiili- ja vaatetusalojen sisällyttämistä GATTin sääntöhin ja periaatteisiin koskevan Uruguayn kierroksen GATT-neuvotteluissa neuvotellun sopimuksen häiriöttömän ja tehokkaan täytäntöönpanon komissiolla on kunnia ilmoittaa Thaimaan kuningaskunnan viranomaisille aikomuksestaan ilmoittaa tekstiilitarkkailuelimelle edellä mainitun tekstiilituotteita koskevan sopimuksen määräyksistä, jotka sisältyvät liitteenä olevaan luetteloon, Uruguayn kierroksen tekstiilisopimuksen 2 artiklan 17 kohdassa tarkoitettuina "hallinnollisina järjestelyinä". Pääosasto olisi kiitollinen, jos viranomaisenne vahvistaisivat mahdollisimman pian olevansa yhtä mieltä kyseisen tiedonannon yksityiskohdista. Ulkosuhteiden pääosasto käyttää tilaisuutta hyväkseen esittääkseen uudelleen Thaimaan kuningaskunnan lähetystölle korkeimman kunnioituksensa vakuutuksen. Brysselissä . . . Euroopan talousyhteisön ja Thaimaan kuningaskunnan tekstiilituotteiden kauppaa koskevan 28 päivänä kesäkuuta 1986 parafoidun sopimuksen, sellaisena kuin se on muutettuna kirjeenvaihtona tehdyllä ja Brysselissä 17 päivänä joulukuuta 1992 parafoidulla Euroopan talousyhteisön ja Thaimaan kuningaskunnan tekstiilituotteiden kauppaa koskevaa sopimusta muuttavalla sopimuksella, määräykset, joista ilmoitetaan Uruguayn kierroksen tekstiilisopimuksen 2 artiklan 17 kohdan mukaisina hallinnollisina järjestelyinä >TAULUKON PAIKKA> VERBAALINOOTTI Thaimaan edustusto Euroopan yhteisöissä tervehtii Euroopan yhteisöjen komission taloudellisten ulkosuhteiden pääosastoa ja viitaten 15 päivänä helmikuuta 1994 päivättyyn edustuston noottiin N:o 250/2537 hallinnollisia järjestelyjä koskevien määräysten ilmoittamista tekstiilitarkkailuelimelle koskevista Thaimaan viranomaisten huomautuksista yhteisön ja Thaimaan tekstiilituotteita koskevan sopimuksen mukaisesti, sellaisena kuin se on viimeksi jatkettuna 17 päivänä joulukuuta 1992 päivätyllä kirjeenvaihdolla, sillä on kunnia ilmoittaa pääosastolle, että asianomaiset Thaimaan viranomaiset haluavat ehdottaa joitakin muutoksia 22 päivänä joulukuuta 1993 päivätyssä pääosaston verbaalinootissa N:o 020836 ehdotettuun tiedonantoon tekstiilitarkkailuelimelle: 1. Poistetaan neuvotteluja koskeva 16 artiklan 1 kohta, sellaisena kuin se on muutettuna, koska monikuitusopimuksen (MFA) määräykset neuvotteluista ovat joustavampia neuvotteluajanjakson osalta; ja 2. Lisätään 7 artikla (5 kohtaa lukuun ottamatta) kiintiöiden hallinnon joustavuudesta. Thaimaan edustusto käyttää tilaisuutta hyväkseen esittääkseen Euroopan yhteisöjen komission taloudellisten ulkosuhteiden pääosastolle uudelleen korkeimman kunnioituksensa vakuutukset. Brysselissä . . . VERBAALINOOTTI Euroopan yhteisöjen komission taloudellisia ulkosuhteita hoitava pääosasto esittää tervehdyksensä Thaimaan edustustolle Euroopan yhteisöissä ja viittaa kunnioittavasti 5 päivänä heinäkuuta 1994 päivättyyn edustuston verbaalinoottiin N:o 997/2537, joka koskee tekstiili- ja vaatetustuotteita koskevan WTO:n sopimuksen 2 artiklan 17 kohdan mukaisesti ilmoitettavia hallinnollisia järjestelyjä. Pääosasto vahvistaa suostumuksensa 22 päivänä joulukuuta 1993 päivätyn pääosaston verbaalinootin N:o 20836 liitteenä olevaan ilmoitusluonnokseen tehtävään kahteen muutokseen, joita Thaimaan edustusto on ehdottanut. Pääosasto käyttää tilaisuutta hyväkseen esittääkseen Thaimaan edustustolle vielä kerran korkeimman kunnioituksensa vakuutuksen. Brysselissä . . .